**РЕШЕНИЕ № ПВ –156 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становищa от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Ферма за отглеждане на водоплаващи птици”**, **като разширение на база на съществуваща ферма за водоплаващи патици с капацитет от 8000 бр. патици**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: в имот № 139004, землище на гр. Раковски, Община Раковски.

**Възложител:** **„Мариела инвест” ЕООД,**

**Характеристика на инвестиционното предложение /ИП/:**

Инвестиционното предложение предвижда след промяна предназначението на горецитирания имот с площ от 2,9 дка, изграждането на нова производствена сграда с площ 700 кв.м и двор за разходка на патиците. С новата сграда капацитетa на съществуващата в съседния имот № 139018 птицефермаферма от 8000 броя патици няма да се увеличава. Разширението е с цел осигуряване на нови свободни площи за дворове за разходка и допълнителни производствени помещения, в изпълнение на ветеринарномедицинските изисквания към животновъдните обекти за отглеждане на водоплаващи птици.

Инвестиционното предложение предвижда принудително угояване (гушене) в новопроектираната производствена сграда.

За бъдещия обект ще се използва налична инфраструктура след изпълнение на необходимите връзки:

Съществуващата птицеферма се обслужва от селскостопански път, с дължина около 150 м и излаз на път от уличната мрежа на гр.Раковски. Не се налага изграждането на нова пътна инфраструктура.

Енергозахранването е съществуващо от мрежата на „ЕВН Електроразпределение Пловдив“ АД.

Вода за хигиенни нужди и поливане на зелени площи ще се ползва от съществуващ сондажен кладенец, изграден от бившия собственик на имот № 139004.

Отпадните води от измиване на помещенията, замърсени от царевица и екскременти ще се събират във водоплътна лагуна от две последователни секции (за 5 дневен и 27 дневен престой) и след утаяване, относително почистените води ще се заустват в градската канализация.

Инвестиционното предложение /ИП/ следва да се разглежда, като разширение на дейност, самостоятелно попадаща в обхвата на т.1, буква “д“ от Приложение № 2 на Закона за опазване на околната среда /ДВ.бр.91/2002 год./ и чл.2, ал.1, т.1 от Наредбата за ОС, като съгласно разпоредбата на чл.93, ал.1, т.2 от ЗООС подлежи на процедура по преценяване на необходимостта от извършване на ОВОС.

Имотът, в който ще се развива инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за защитените територии. Най- близката защитена зона е BG0000291 „Гора Шишманци”, включена в списъка от защитени зони за опазване на природните местообитания и на дивата флора и фауна, приета с решение на Министерски съвет № 122/02.03.2007г. (ДВ бр. 21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31, ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

В съществуващата ферма ще се отглеждат патици от двудневна до тримесечна възраст. Отгледаните до тази възраст патета ще се прехвърлят за гушене в новопроектираната производствена сграда в имот № 139004. В един цикъл ще се огушват по 1300 патици, за период от 15-20 дни .

* Отпадъчните води от ежедневното измиване на помещенията за огушване, замърсени с екскременти и царевица, ще се събират във водоплътна лагуна, като твърдият компонент ще се изважда и използва за храна на риби.
* При експлоатацията на обекта ще се формират странични продукти от животински произход, получени в резултат на производството на птици. Те ще бъдат третирани съгласно Наредбата за ветеринарно-медицинските изисквания към страничните продукти от животински произход, които не са предназначени за консумация от хора на МЗП.
* Всички дейности по време на строителството и експлоатацията на обекта ще се осъществяват в границите на имота.

● В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.
* Не се очаква замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

● В съседен имот е разположена действуваща птицеферма за 8000 бр. патици- мюлари на същия Възложител. Другите съседни имоти са обработваеми земеделски земи.

* Не се очаква засягане на качествата и регенеративната способност на природните ресурси в района.
* С писмо изх. № КД-04-453/03.12.2015г. БД ИБР Пловдив е дала заключение за допустимост на инвестиционното предложение от гледна точка на ПУРБ на ИБР и постигане на целите на околната среда.

**III. Способност за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мржата НАТУРА 2000. С осъществяването на инвестиционното предложение не се очаква унищожаване, увреждане или влошаване състоянието на видовете, предмет на опазване на най-близката защитена зона BG0000291 “Гора Шишманци”.
* Реализацията на инвестиционното предложение няма вероятност да доведе до нарушаване на целостта и структурата на защитената зона, както и да окаже въздействие върху природозащитните и цели.
* Осъществяването на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху видовете птици, предмет на опазване в най-близко разположената защитена зона.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 5437/16.04.2015г. РЗИ- Пловдиве определила, че не се очаква възникване на здравен риск за населението от реализацията на ИП.

**V. Обществен интерес към предложението за строителство, дейности или технологии :**

В изпълнение на изискванията на чл.6, ал.9 от Наредбата за ОВОС е осигурен обществен достъп до изготвената информация по Приложение 2, като е представено копие от документацията на Община Раковски. Община Раковски е информирала РИОСВ- Пловдив, за липса на постъпили възражения относно инвестиционното предложение.

* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следните условия:**

1. За съществуващия сондажен кладенец в имота да се проведе процедура за издаване на разрешително за ползване на подземни води в БД ИБР Пловдив.

2. Обектът да се експлоатира само при наличието на договор за предаване на труповете на умрелите птици в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 10.12.2015г.**

*Директор на РИОСВ - Пловдив*